Ericu950/Stoicheia-meter-silver huggingface dataset:
ἄγαμαι δὲ κ ἀκεῖνον τὸν νόμον , ὃς καθάπερ ἐν χορῷ παναρμονίῳ συνᾴδων τοῖς προτέροις διαγορεύει , βοῦν ἀλοῶντα μὴ φιμοῦν 0 .
οὗτος γάρ ἐστιν ὁ πρὸ μὲν τῆς σπορᾶς  οὔσης  τῆς βαθυγείου πεδιάδος ἀνατέμνων τὰς αὔλακας καὶ προετοιμασάμενος οὐρανῷ καὶ γεωπόνῳ τὰς ἀρούρας , τῷ μὲν ἵνα καιρίως κατασπείρῃ , τῷ δ ἵνα κόλποι βαθεῖς ὑποδεξάμενοι τὰς διὰ τῶν ὑετῶν χάριτας ταμιεύωσι καὶ χορηγῶσιν ἐκ τοῦ κατ ὀλίγον τῷ σπόρῳ τροφὰς πίονας , ἄχρις ἂν σταχυηφορήσας τελειογονήσῃ τὸν ἐτήσιον καρπόν ·
μετὰ δὲ τὴν τελείωσιν πάλιν βοῦς ἐστι πρὸς ἑτέραν ὑπηρεσίαν ἀναγκαῖος , κάθαρσιν δραγμάτων καὶ διάκρισιν σκυβάλων ἀπὸ τοῦ γνησίου καὶ χρησίμου .
ἀλλ  ἐπειδὴ τὴν ἐπὶ τοῖς  γῆν  ἀλοῶσι βουσὶν ἥμερον καὶ χρηστὴν πρόσταξιν εἶπον , καὶ τὸν ἐπὶ τοῖς γῆν ἀροῦσι θρέμμασι τεθέντα νόμον ἑξῆς δίειμι τῆς αὐτῆς ὄντα συγγενείας .
ἀπαγορεύει γὰρ ἐν τ αὐτῷ καταζευγνύναι πρὸς ἄροτον γῆς βοῦν καὶ ὄνον , οὐ μόνον τοῦ περὶ τὰ ζῷα ἀνοικείου στοχασάμενος , διότι τὸ μέν ἐστι καθαρόν , ὄνος δὲ τῶν οὐ καθαρῶν , τὰ δὲ οὕτως ἠλλοτριωμένα συνάγειν οὐ πρέπει , ἀλλ ἐπειδὴ καὶ τὴν ἰσχύν ἐστιν ἄνισα , προμηθεῖται δὲ τῶν ἀσθενεστέρων , ὡς μὴ πρὸς δυνατωτέρας βίας θλίβηται καὶ προσπιέζηται 0 ·
καίτοι τὸ μὲν ἀσθενέστερον , ὄνος , ἔξω περιρραντηρίων ἐλαύνεται , τὸ δὲ ἐρρωμενέστερον , βοῦν , ἐν ταῖς τελειοτάταις θυσίαις νόμος ἱερουργεῖν 0 .
ἀλλ  ὅμως οὔ τε τῆς τῶν ἀκαθάρτων ἀσθενείας ὠλιγώρησεν οὔ τε τοῖς καθαροῖς ἐφῆκεν ἰσχύϊ πρὸ δίκης χρῆσθαι , μόνον οὐκ ἄντικρυς βοῶν καὶ κεκραγὼς τοῖς ὦτα ἔχουσιν ἐν ψυχῇ , μηδένα τῶν ἑτεροεθνῶν ἀδικεῖν , οὐδὲν ἔχοντας αἰτιάσασθαι ὅτι μὴ τὸ ἀλλογενές , ὅπερ ἐστὶν ἀναίτιον 0 ·
ὅσα γὰρ μή τε κακία μή τε ἀπὸ κακιῶν ἔξω παντὸς ἐγκλήματος ἵσταται .
ἐπιδαψιλευόμενος δὲ τὸ ἐπιεικὲς πάλιν πλουσίως αὐτῷ καὶ κατακόρως χρῆται , μετιὼν ἀπὸ μὲν τῶν λογικῶν ἐπὶ τὰ ἄλογα , ἀπὸ δὲ τῶν ἀλόγων ἐπὶ τὰ φυτά , περὶ ὧν αὐτίκα λεκτέον , ἐπειδὴ περὶ τῶν προτέρων , ἀνθρώπων τε καὶ τῶν ὅσα ψυχῆς μεμοίραται , λέλεκται .
διείρηκε τοίνυν ἄντικρυς μή τε δενδροτομεῖν ὅσα τῆς ἡμέρου ὕλης μή τε κείρειν ἐπὶ λύμῃ πρὸ καιροῦ σταχυηφοροῦσαν πεδιάδα μή τε συνόλως καρπὸν διαφθείρειν , ἵνα περιουσίᾳ μὲν τροφῶν ἀφθόνων χορηγῆται τὸ ἀνθρώπων γένος , περιουσίᾳ ζῇ δὲ μὴ μόνον τῶν ἀναγκαίων ἀλλὰ καὶ τῶν πρὸς τὸν ἁβροδίαιτον βίον .
ἀναγκαῖον μὲν γὰρ ὁ τοῦ σίτου καρπὸς εἰς τροφὴν ἀνθρώπων ἀποκριθείς , πρὸς δὲ τὸν ἁβροδίαιτον βίον αἱ τῶν ἀκροδρύων ἀμύθητοι ποικιλίαι 0 1 ·
γίνονται δὲ ἐν ἐνδείαις αὗται πολλάκις καὶ τροφαὶ δεύτεραι .
καὶ προσυπερβάλλων οὐ δὲ τὴν τῶν πολεμίων χώραν τέμνειν ἐᾷ , παραγγέλλει δ ἀνέχειν δενδροτομιῶν καὶ δῃώσεων , ἄτοπον ὑπολαβὼν εἶναι τὴν πρὸς ἀνθρώπους ὀργὴν ἀποσκήπτειν εἰς τὰ μηδενὸς αἴτια κακοῦ .
ἔπειτα δὲ ἀξιοῖ μὴ μόνον τὸ παρὸν βλέπειν , ἀλλὰ καὶ τὸ μέλλον ὥσπερ ἀπὸ σκοπῆς μακρόθεν ὀξυωπίᾳ λογισμοῦ καθορᾶσθαι , μηδενὸς ἐν ὁμοίῳ μένοντος ἀλλὰ πάντων τροπαῖς καὶ μεταβολαῖς χρωμένων , ὡς εἰκὸς εἶναι τοὺς τέως δυσμενεῖς ἐπικηρυκευσαμένους καὶ συμβατηρίων ἄρξαντας ἐνσπόνδους αὐτίκα γενέσθαι 0 .
φίλους δὲ τροφῶν ἀναγκαίων ἀποστερεῖν χαλεπόν , μηδὲν ταμιευσαμένους τῶν ἐπ ὠφελείᾳ διὰ τὴν τοῦ μέλλοντος ἀδηλότητα 0 .
πάνυ γὰρ ἐκεῖνο καλῶς εἴρηται τοῖς παλαιοῖς , ὅτι καὶ φιλίας κοινωνητέον μὴ ἀπογινώσκοντας ἔχθραν καὶ προσκρουστέον ὡς φιλίας ἐσομένης , ἵνα ἕκαστος ἐν τῇ ἑαυτοῦ φύσει ταμιεύηταί τι τῶν εἰς ἀσφάλειαν καὶ μὴ ἀπογυμνωθεὶς ἐν ἔργοις καὶ λόγοις μετανοῇ , τῆς ἄγαν εὐχερείας , ὅτ οὐδὲν ὄφελος , αἰτιώμενος ἑαυτόν .
τὸ λόγιον τοῦτο χρὴ φυλάττειν καὶ τὰς πόλεις , ἐν μὲν εἰρήνῃ προνοουμένας τῶν κατὰ πόλεμον , ἐν δὲ πολέμῳ τῶν κατ εἰρήνην , καὶ μή τε τοῖς συμμάχοις ἀνέδην προπιστεύειν ὡς οὐ χρησομένοις μεταβολῇ πρὸς τὸ ἀντίπαλον μή τε τοῖς πολεμίοις εἰς ἅπαν ἀπιστεῖν ὡς οὐ δυνησομένοις ποτὲ μεθορμίσασθαι πρὸς τὸ ἔνσπονδον 0 1 .
εἰ μέντοι καὶ μηδὲν ὑπὲρ ἐχθροῦ πρακτέον δι ἐλπίδα καταλλαγῶν , οὐδὲν ἐχθρὸν φυτόν , ἀλλ ἔνσπονδα πάντα καὶ ὠφέλιμα , τὰ δ ἥμερα καὶ διαφερόντως ἀναγκαῖα , ὧν ὁ καρπὸς ἢ τροφή ἐστιν ἢ ἰσότιμον τροφῇ κτῆμα 0 1 .
τί δὴ δεῖ πεπολεμῶσθαι πρὸς τὰ μὴ πολέμια τέμνοντας ἢ καίοντας ἢ ῥίζαις αὐταῖς ἀνασπῶντας , ἅπερ αὐτὴ ἡ φύσις ὑδάτων ἐπιρροίαις καὶ εὐκρασίαις ἀέρων ἐτελειογόνησε , δασμοὺς ἐτησίους οἴσοντα ἀνθρώποις οἷα βασιλεῦσιν 0 ;
ἐμέλησε δ αὐτῷ καθάπερ ἀγαθῷ προστάτῃ τὴν ἀλειπτικὴν μὴ μόνον ζῴοις ἀλλὰ καὶ φυτοῖς ἰσχύν τε καὶ ῥώμην ἀπεργάσασθαι , καὶ μάλιστα τοῖς ἡμέροις , ἐπειδὴ καὶ πλείονος ἄξια φροντίδος ἐστὶ καὶ οὐχ ὁμοίως τοῖς ἀγρίοις εὔτονα , γεωργικῆς ἐπιστήμης δεόμενα πρὸς κραταιοτέραν δύναμιν 0 .
κελεύει γὰρ τὰ νεόφυτα τῶν δένδρων ἐπὶ τριετίαν ἑξῆς τιθηνεῖσθαι τάς τε περιττὰς ἐπιφύσεις ἀποτέμνοντας , ὑπὲρ τοῦ μὴ βαρυνόμενα πιέζεσθαι καὶ ὑπὲρ τοῦ μὴ κατακερματιζομένης τῆς τροφῆς δι  ἔνδειαν ἐξασθενεῖν , γυροῦν τε καὶ περισκάπτειν , ἵνα μηδὲν τῶν ἐπὶ ζημίᾳ παραναβλαστάνῃ τὴν αὔξησιν κωλῦον ·
τόν τε καρπὸν οὐκ ἐᾷ δρέπεσθαι κατὰ μετουσίαν ἀπολαύσεως , οὐ μόνον ἐπειδὴ ἀτελὴς ἐξ ἀτελῶν ἔμελλεν ἔσεσθαι  καὶ γὰρ τῶν ζῴων ὅσα μὴ τέλεια οὐ τελειογονεῖ  , ἀλλὰ καὶ διότι βλάπτεσθαι τὰ νεόφυτα καὶ τρόπον τινὰ χαμαίζηλα ἔμελλε κωλυόμενα ἐρνοῦσθαι 0 .
πολλοὶ γοῦν τῶν γεωπόνων ἔαρος ὥρας ἐπιτηροῦσι τὰ νέα τῶν δένδρων , ἵνα ὃν ἂν τέκῃ καρπὸν εὐθὺς ἀποθλίβωσι , πρὶν ἐπίδοσιν καὶ συναύξησιν λαβεῖν , φόβῳ τῆς τῶν τεκόντων ἀσθενείας .
συμβαίνει γάρ , εἰ μὴ προφυλάξαιτό τις , ὅτε χρὴ τελειωθέντα καρπὸν φέρειν , ἀγονεῖν ἢ ἀμβλίσκειν ἐξασθενήσαντα τῷ πρὸ καιροῦ πονηθῆναι φοραῖς , ἃς αἱ πάλαι κληματίδες ἐπηχθισμέναι ῥίζαις αὐταῖς ἐκτρύχουσι τὰ στελέχη .
μετὰ δὲ τριετίαν , ὅταν αἱ μὲν ῥίζαι βαθύνωσι προσεχόμεναι τῷ ἐδάφει κραταιότερον , τὸ δὲ στέλεχος ὥσπερ ἀκλινέσι θεμελίοις ἐπερηρεισμένον αὐξήσῃ σὺν εὐτονίᾳ , δυνήσεται τελειογονεῖν ἔτει τετάρτῳ κατὰ τέλειον ἀριθμὸν τετράδα .
τετράδι δὲ κελεύει μὴ δρέπεσθαι τὸν καρπὸν πρὸς ἀπόλαυσιν , ἀλλ ὅλον αὐτὸν καθιεροῦν ἀπαρχὴν τῷ θεῷ , τῇ μὲν τῶν προγεγονότων χαριστήριον , τῇ δὲ ἐλπίδα τῆς εἰς τὸ μέλλον εὐκαρπίας καὶ τοῦ μετὰ τοῦτο προσοδεύεσθαι .
ὁρᾷς ὅσον τὸ ἵλεων καὶ χρηστὸν ἐπιδείκνυται καὶ ὡς ἀνακέχυκεν αὐτὸ πρὸς πᾶσαν ἰδέαν ἀνθρώπων τὸ πρῶτον , κ ἂν ἀλλόφυλός τις ἢ ἐχθρὸς ᾖ , εἶτα ζῴων ἀλόγων , κ ἂν μὴ τυγχάνῃ καθαρά , ἐπὶ δὲ πᾶσι σπαρτῶν ὁμοῦ καὶ δένδρων 0 1 2 .
ὅ τε γὰρ ἐν ταῖς ἀφαντάστοις φύσεσι προμαθὼν ἐπιείκειαν εἰς οὐδὲν ἂν τῶν ψυχῆς μεμοιραμένων ἐξαμάρτοι , ὅ τε μὴ ἐπιχειρῶν νεωτερίζειν περὶ τὰ ἔμψυχα πόρρωθεν ἀναδιδάσκεται τῶν λογικῶν ἐπιμελεῖσθαι .
τοιαύταις ὑφηγήσεσι τὰς διανοίας τῶν κατ αὐτὸν πολιτευομένων ἐξημερώσας ὑπεροψίας καὶ ἀλαζονείας , ἀργαλεωτάτων καὶ ἐπαχθεστάτων κακῶν , διέζευξεν , ὧν ὡς μεγίστων ἀγαθῶν οἱ πολλοὶ περιέχονται , καὶ μάλιστα ὅταν πλοῦτοι καὶ δόξαι καὶ ἡγεμονίαι περιουσίας ἀφθόνους χορηγῶσιν .
ἀλαζονεία γὰρ φύεται καὶ ἐν ἠμελημένοις καὶ ἀφανέσιν ἀνθρώποις , ὡς καὶ τῶν ἄλλων ἕκαστον ψυχῆς παθῶν τε καὶ νοσημάτων καὶ ἀρρωστημάτων , τὴν δ ἐπὶ πλέον παραύξησιν οὐ λαμβάνει , ἀλλ  οἷα πυρὸς οὐσία διὰ σπάνιν ὕλης ἀμαυροῦται 0 ·
περιφαίνεται δ ἐν τοῖς μεγάλοις χορηγοὺς ὡς ἔφην ἔχουσι τούτου τοῦ κακοῦ πλούτους καὶ δόξας καὶ ἡγεμονίας , ὧν ὑποπλησθέντες καθάπερ οἱ πολὺν ἄκρατον ἐμφορησάμενοι μεθύουσι καὶ ἐμπαροινοῦσι δούλοις ὁμοῦ καὶ ἐλευθέροις , ἔστι δ ὅτε καὶ ὅλαις πόλεσι 0 ·
„ τίκτει γὰρ κόρος ὕβριν ” , ὡς ὁ τῶν παλαιῶν λόγος 0 .
διὸ παγκάλως Μωυσῆς ἱεροφαντῶν παραινεῖ πάντων μὲν ἁμαρτημάτων ἀπέχεσθαι , διαφερόντως δὲ ὑπεροψίας .
εἶθ ὑπόμνησιν ποιεῖται τῶν μὲν ἀναφλέγειν τὸ πάθος εἰωθότων , πλησμονῆς γαστρὸς ἀμέτρου καὶ οἰκιῶν καὶ κτημάτων καὶ θρεμμάτων ἀφθόνου περιουσίας ·
γίνονται γὰρ εὐθὺς αὑτῶν ἀκράτορες , διαιρόμενοι καὶ φυσώμενοι , οἷς μία θεραπείας ἐλπὶς τὸ μηδέποτε ἐκλανθάνεσθαι τοῦ θεοῦ 0 .
καθάπερ γὰρ ἀνατείλαντος ἡλίου τὸ μὲν σκότος ἀφανίζεται , φωτὸς δὲ πληροῦται τὰ πάντα , τὸν αὐτὸν τρόπον ὅταν θεός , ὁ νοητὸς ἥλιος , ἀνάσχῃ καὶ ἐπιλάμψῃ ψυχῇ , ὁ μὲν τῶν παθῶν καὶ κακιῶν ζόφος ἀνασκίδναται , τῆς δ αὐγοειδεστάτης ἀρετῆς τὸ καθαρώτατον καὶ ἀξιέραστον εἶδος ἐπιφαίνεται .
στέλλειν δ ἔτι μᾶλλον καὶ καθαιρεῖν ὑπεροψίαν ἀξιῶν τὰς αἰτίας ἐπιλέγει , δι ἃς ἄληστον ἐχρῆν τὴν τοῦ θεοῦ μνήμην ἀγαλματοφορεῖν .
„ οὗτος γάρ σοι „ φησί „ δίδωσιν ἰσχὺν ποιῆσαι δύναμιν „  Deut .
ἄγαν παιδευτικῶς 0 ·
ὁ γὰρ ἀκριβῶς ἀναδιδαχθείς , ὅτι δῶρον εἴληφε παρὰ θεοῦ τὸ εὔτονον καὶ ῥωμαλέον , τὴν ἰδίαν ἀσθένειαν ἐκλογιζόμενος , ἣν πρὶν ἀπολαῦσαι τῆς δωρεᾶς εἶχε , τὸ ὑψηλὸν καὶ ὑπέραυχον φρόνημα διώσεται καὶ εὐχαριστήσει τῷ τῆς κρείττονος αἰτίῳ μεταβολῆς .
ψυχὴ δὲ εὐχάριστος ἀλαζονείᾳ πολέμιος , ἐπεὶ καὶ τ οὐναντίον ἀχαριστία συγγενὲς ὑπεροψίᾳ 0 1 .
ἐὰν δέ , φησίν , εὐρωστῇ σοι τὰ πράγματα , λαβὼν καὶ κτησάμενος ἰσχύν , ἣν ἴσως οὐ προσεδόκησας , ποίει δύναμιν .
τί δὲ τοῦτ ἐστίν , ἀκριβωτέον τοῖς μὴ πάνυ συνορῶσι τὸ δηλούμενον .
πολλοὶ τὰ ἐναντία ὧν εὖ πεπόνθασι δρᾶν ἐπιχειροῦσιν ·
ἢ γὰρ πλουτήσαντες πενίαν ἄλλοις κατασκευάζουσιν ἢ δόξης καὶ τιμῆς ἐπὶ μέγα μετασχόντες ἀδοξίας καὶ ἀτιμίας ἑτέροις αἴτιοι γίνονται .
χρὴ δὲ καὶ τὸν φρόνιμον ἀγχίνους , ὡς ἔνι μάλιστα , τοὺς πλησιάζοντας κατασκευάζειν καὶ τὸν σώφρονα ἐγκρατεῖς καὶ γενναίους τὸν ἀνδρεῖον καὶ τὸν δίκαιον δικαίους καὶ συνόλως ἀγαθοὺς τὸν ἀγαθόν 0 1 2 .
ταῦτα γὰρ ὡς ἔοικε δυνάμεις , ὧν ὅ γε ἀστεῖος ὡς οἰκειοτάτων περιέξεται 0 ·
ἀδυναμία δὲ καὶ ἀσθένεια , τὰ ἐναντία , σπουδαίων ἀλλότρια ἠθῶν 0 .
ἄλλως τε καὶ μάθημα ἀναδιδάσκει τῇ λογικῇ φύσει πρεπωδέστατον , μιμεῖσθαι θεὸν καθ  ὅσον οἷόν τε , μηδὲν παραλιπόντα τῶν εἰς τὴν ἐνδεχομένην ἐξομοίωσιν 0 .
ἐπειδὴ τοίνυν , φησίν , ἔλαβες ἰσχὺν παρὰ τοῦ δυνατωτάτου , μετάδος ἄλλοις ἰσχύος διαθεὶς ὃ ἔπαθες , ἵνα μιμήσῃ θεὸν τῷ παραπλήσια χαρίζεσθαι .
κοινωφελεῖς γὰρ αἱ τοῦ πρώτου ἡγεμόνος δωρεαί , ἃς δίδωσιν ἐνίοις , οὐχ ἵν ἐκεῖνοι λαβόντες ἀποκρύψωσιν ἢ καταχρήσωνται πρὸς ζημίαν ἑτέρων , ἀλλ ἵν  εἰς μέσον προενεγκόντες ὥσπερ ἐν δημοθοινίᾳ πάντας ὅσους οἷόν τε καλέσωσιν ἐπὶ τὴν χρῆσιν καὶ ἀπόλαυσιν αὐτῶν 0 1 .
λέγομεν οὖν καὶ τῷ πολυχρημάτῳ καὶ ἐνδόξῳ καὶ εὐέκτῃ καὶ ἐπιστήμονι , πλουσίους καὶ ἐνδόξους εὐέκτας τε καὶ ἐπιστήμονας καὶ συνόλως ἀγαθοὺς ἀπεργάζεσθαι τοὺς ἐντυγχάνοντας , ἀλλὰ μὴ φθόνον καὶ βασκανίαν ἀρετῆς προτιμήσαντα τοῖς εὖ πράττειν δυναμένοις ἀντιβαίνειν .
τοὺς δὲ μέγα πνέοντας ἐπιτάσει τῆς ἀλαζονείας ὡς ἀθεραπεύτως εἰς ἅπαν ἔχοντας ὁ νόμος παγκάλως οὐκ ἤγαγεν εἰς κρίσιν ἀνθρωπίνην , ἀλλὰ μόνῳ τῷ θείῳ παρέδωκε δικαστηρίῳ .
ὃς ἂν ἐγχειρῇ τι πράττειν μεθ ὑπερηφανίας , „ τὸν θεὸν παροξύνει “  Num .
ὅτι πρῶτον μὲν ἀλαζονεία ψυχῆς ἐστι κακία , ψυχὴ δὲ ἀόρατος ὅτι μὴ θεῷ , κολαστὴς δὲ ὁ μὲν τυφλὸς ἐπίμεμπτος , ἄγνοιαν κατήγορον ἔχων , ὁ δὲ βλέπων ἐπαινετός , ἐπιστήμῃ πάντα δρῶν 0 1 2 ·
ἔπειτα δὲ ὅτι φρονήματος ὑπόπλεως ἀλόγου γενόμενος πᾶς ἀλαζὼν „ οὔ τε ἄνδρα οὔ τε ἡμίθεον ἀλλ ὅλον δαίμονα “ κατὰ τὸν Πίνδαρον ὑπολαμβάνει ἑαυτόν , ὑπὲρ τοὺς ὅρους τῆς ἀνθρωπίνης φύσεως βαίνειν ἀξιῶν 0 .
ἔστι δ αὐτῷ καθάπερ ἡ ψυχὴ καὶ τὸ σῶμα ἐπίληπτον κατά τε τὰς σχέσεις καὶ κινήσεις ἁπάσας 0 ·
ἀκροβατεῖ γὰρ καὶ τὸν αὐχένα μετέωρον ἐξαίρει φρυαττόμενος καὶ πλέον τῆς φύσεως ἐπῆρται καὶ πεφύσηται καὶ ὁρῶν παραβλέπει πλαγίαις ὄψεσι καὶ ἀκούων παρακούει , κέχρηται δὲ τοῖς μὲν οἰκέταις ὡς θρέμμασι , τοῖς δὲ ἐλευθέροις ὡς οἰκέταις , καὶ τοῖς μὲν συγγενέσιν ὡς ἀλλοτρίοις , τοῖς δὲ φίλοις ὡς κόλαξι , τοῖς δ ἀστοῖς ὡς ξένοις 0 1 2 ·
πάντων τε οἴεται εἶναι πλουσιώτατος , ἐντιμότατος , κάλλιστος , ἰσχυρότατος , φρονιμώτατος , σωφρονέστατος , δικαιότατος , λογιώτατος , ἐπιστημονικώτατος ·
εἶτα τοὺς ἄλλους ὑπολαμβάνει πένητας , ἀδόξους , ἀτίμους , ἄφρονας , ἀδίκους , ἀνεπιστήμονας , καθάρματα , τὸ μηδέν .
εἰκότως οὖν ὁ τοιοῦτος ἀντιδίκῳ καὶ κολαστῇ χρήσαιτ ἄν , ὥς φησιν ὁ ἱεροφάντης , θεῷ .
περι μετανοίας .
φιλάρετος καὶ φιλόκαλος καὶ διαφερόντως φιλάνθρωπος ὢν ὁ ἱερώτατος Μωυσῆς προτρέπει τοὺς πανταχοῦ πάντας εὐσεβείας καὶ δικαιοσύνης εἶναι ζηλωτάς , ἆθλα προτιθεὶς ὡς νικηφόροις μεγάλα τοῖς μετανοοῦσι πολιτείας κοινωνίαν τῆς ἀρίστης καὶ τῶν κατ αὐτὴν ἀπόλαυσιν μικρῶν τε καὶ μεγάλων 0 .
ἀγαθὰ γὰρ προηγούμενα ἐν μὲν σώμασιν ἡ ἄνοσος ὑγεία , ἐν δὲ ναυσὶν ἡ ἀκίνδυνος εὔπλοια , ἐν δὲ ψυχαῖς ἡ ἄληστος μνήμη τῶν ἀξίων μνημονεύεσθαι 0 1 2 ·
δεύτερα δὲ τὰ κατ ἐπανόρθωσιν συνιστάμενα , ἥ τε ἐκ νόσων ἀνάληψις καὶ ἡ ἐκ τῶν κατὰ πλοῦν κινδύνων εὐκταιοτάτη σωτηρία καὶ ἡ λήθης ἐκγινομένη ἀνάμνησις , ἧς ἀδελφὸν καὶ συγγενέστατον τὸ μετανοεῖν ἐστιν , οὐκ ἐν τῇ πρώτῃ καὶ ἀνωτάτω τεταγμένον τάξει τῶν ἀγαθῶν , ἀλλ ἐν τῇ μετὰ ταύτην φερόμενον δευτερεῖα 0 .
τὸ μὲν γὰρ μηδὲν συνόλως ἁμαρτεῖν ἴδιον θεοῦ , τάχα δὲ καὶ θείου ἀνδρός , τὸ δὲ ἁμαρτόντα μεταβαλεῖν πρὸς ἀνυπαίτιον ζωὴν φρονίμου καὶ τὸ συμφέρον εἰς ἅπαν οὐκ ἀγνοήσαντος 0 1 .
ὅθεν τοὺς τοιούτους συνάγων καὶ μυσταγωγῶν προσκαλεῖται τὰς συμβατηρίους καὶ φιλικὰς προτείνων ὑφηγήσεις , αἳ παραινοῦσιν ἀψεύδειαν ἀσκεῖν καὶ τῦφον προβεβλῆσθαι καὶ ἀληθείας καὶ ἀτυφίας ὡς ἀναγκαιοτάτων καὶ εὐδαιμονίας αἰτίων περιέχεσθαι μυθικῶν πλασμάτων κατεξαναστάντας , ἅπερ ἐκ πρώτης ἡλικίας ἁπαλαῖς ἔτι ψυχαῖς γονεῖς καὶ τίτθαι καὶ παιδαγωγοὶ καὶ μυρίοι ἄλλοι τῶν συνήθων ἐνεχάραξαν πλάνον ἀνήνυτον περὶ τῆς τοῦ ἀρίστου γνώσεως ἀπεργασάμενοι .
τί δ ἂν εἴη τῶν ὄντων ἄριστον ἢ θεός ;
οὗ τὰς τιμὰς προσένειμαν τοῖς οὐ θεοῖς , ἐκείνους μὲν ἀποσεμνύνοντες πλέον τοῦ μετρίου , τοῦ δὲ εἰς ἅπαν οἱ κενοὶ φρενῶν ἐκλαθόμενοι .
πάντας οὖν , ὅσοι τὸν κτίστην καὶ πατέρα τοῦ παντὸς εἰ καὶ μὴ ἐξ ἀρχῆς σέβειν ἠξίωσαν ἀλλ ὕστερον μοναρχίαν ἀντὶ πολυαρχίας ἀσπασάμενοι , φιλτάτους καὶ συγγενεστάτους ὑποληπτέον , τὸ μέγιστον εἰς φιλίαν καὶ οἰκειότητα παρασχομένους θεοφιλὲς ἦθος , οἷς χρὴ καὶ συνήδεσθαι , καθάπερ ἂν εἰ καὶ τυφλοὶ πρότερον ὄντες ἀνέβλεψαν ἐκ βαθυτάτου σκότους αὐγοειδέστατον φῶς ἰδόντες 0 .
τὸ μὲν οὖν πρῶτον καὶ ἀναγκαιότατον τῶν εἰς μετάνοιαν εἴρηται .
μετανοείτω δέ τις μὴ μόνον ἐφ οἷς ἠπατήθη πολὺν χρόνον τὰ γενητὰ πρὸ τοῦ ἀγενήτου καὶ ποιητοῦ θαυμάσας , ἀλλὰ καὶ ἐν τοῖς ἄλλοις ὅσα περὶ βίον ἀναγκαῖα , μετιὼν ὥσπερ ἐκ τῆς φαυλοτάτης τῶν κακοπολιτειῶν , ὀχλοκρατίας , εἰς τὴν εὐνομωτάτην πολιτείαν , δημοκρατίαν , τοῦτο δ ἐστὶν ἐξ ἀμαθίας εἰς ἐπιστήμην ὧν ἡ ἄγνοια αἰσχρόν , ἐξ ἀφροσύνης εἰς φρόνησιν , ἐξ ἀκρατείας εἰς ἐγκράτειαν , ἐξ ἀδικίας εἰς δικαιοσύνην , ἐξ ἀτολμίας εἰς θαρραλεότητα 0 1 2 .
πάγκαλον γὰρ καὶ συμφέρον αὐτομολεῖν ἀμεταστρεπτὶ πρὸς ἀρετὴν κακίαν , ἐπίβουλον δέσποιναν , ἀπολιπόντας 0 ·
ἅμα δ ἀναγκαῖον ἕπεσθαι , ὡς ἐν ἡλίῳ σκιὰν σώματι , καὶ τῇ τοῦ ὄντος θεοῦ τιμῇ πᾶσαν τὴν τῶν ἄλλων ἀρετῶν κοινωνίαν 0 1 .
γίνονται γὰρ εὐθὺς οἱ ἐπηλύται σώφρονες , ἐγκρατεῖς , αἰδήμονες , ἥμεροι , χρηστοί , φιλάνθρωποι , σεμνοί , δίκαιοι , μεγαλόφρονες , ἀληθείας ἐρασταί , κρείττους χρημάτων καὶ ἡδονῆς ·
ἐπεὶ καὶ τ οὐναντίον τοὺς τῶν ἱερῶν νόμων ἀποστάντας ἰδεῖν ἔστιν ἀκολάστους , ἀναισχύντους , ἀδίκους , ἀσέμνους , ὀλιγόφρονας , φιλαπεχθήμονας , ψευδολογίας ἑταίρους καὶ ψευδορκίας , τὴν ἐλευθερίαν πεπρακότας ὄψου καὶ ἀκράτου καὶ πεμμάτων καὶ εὐμορφίας εἴς τε τὰς γαστρὸς ἀπολαύσεις καὶ τῶν μετὰ γαστέρα , ὧν τὰ τέλη βαρύταται ζημίαι σώματός τε καὶ ψυχῆς εἰσι .
παγκάλους μέντοι καὶ τὰς εἰς μετάνοιαν ὑφηγήσεις ποιεῖται , αἷς διδασκόμεθα μεθαρμόζεσθαι τὸν βίον ἐξ ἀναρμοστίας εἰς τὴν ἀμείνω μεταβολήν ·
φησὶ γάρ , ὅτι τουτὶ τὸ πρᾶγμα οὐχ ὑπέρογκόν ἐστιν οὐ δὲ μακρὰν ἀφεστός , οὔ τε κατὰ τὸν αἰθέρα ἀνωτάτω κ ἀν ἐσχατιαῖς γῆς οὔ τε πέραν τῆς μεγάλης θαλάττης , ὡς ἀδυνατῆσαι λαβεῖν , ἀλλ ἔστιν ἐγγυτάτω , τρισὶ μέρεσι τῶν καθ ἡμᾶς ἐνδιαιτώμενον , στόματι καὶ καρδίᾳ καὶ χερσί , διὰ συμβόλων λόγοις καὶ βουλαῖς καὶ πράξεσι ·
λόγου μὲν γὰρ στόμα σύμβολον , καρδία δὲ βουλευμάτων , πράξεων δὲ χεῖρες , ἐν οἷς τὸ εὐδαιμονεῖν ἐστιν 0 1 .
ὅταν μὲν γὰρ οἷος ὁ λόγος τοιάδε ἡ γνώμη καὶ οἷον τὸ βούλευμα τοιάδε ἡ πρᾶξις , ἐπαινετὸς καὶ τέλειος ὁ βίος , ὅταν δὲ στασιάζῃ ταῦτα ἐν ἀλλήλοις , ἀτελής τε καὶ ψεκτός 0 1 .
εἰ μή τις τῆς ἁρμονίας ταύτης ἐπιλάθοιτο , εὐαρεστήσει θεῷ γενόμενος ὁμοῦ θεοφιλὴς καὶ φιλόθεος .
ὅθεν εὖ καὶ συμφώνως τοῖς εἰρημένοις ἐχρήσθη τὸ λόγιον ἐκεῖνο ·
„ τὸν θεὸν εἵλου σήμερον εἶναί σοι θεόν , καὶ κύριος εἵλατό σε σήμερον γενέσθαι λαὸν αὐτῷ “  Deut .
παγκάλη γε τῆς αἱρέσεως ἡ ἀντίδοσις , σπεύδοντος ἀνθρώπου μὲν θεραπεύειν τὸ ὄν , θεοῦ δὲ ἀνυπερθέτως ἐξοικειοῦσθαι τὸν ἱκέτην καὶ προαπαντᾶν τῷ βουλήματι τοῦ γνησίως καὶ ἀνόθως ἰόντος ἐπὶ τὴν θεραπείαν αὐτοῦ 0 .
ὁ δ ἀληθὴς θεραπευτής τε καὶ ἱκέτης , κ ἂν εἷς ὢν ἀνὴρ ἀριθμῷ τυγχάνῃ , δυνάμει , καθάπερ αὐτὸς αἱρεῖται , σύμπας ἐστὶν ὁ λεώς , ἰσότιμος ὅλῳ ἔθνει γεγονώς .
ὡς γὰρ ἐν νηῒ μὲν κυβερνήτης πᾶσι τοῖς ναύταις ἀντίρροπος , ἐν δὲ στρατοπέδῳ στρατηγὸς ἅπασι τοῖς στρατιώταις  διαφθαρέντος γοῦν ἡττᾶσθαι συμβαίνει , καθάπερ ἂν εἰ καὶ πᾶσα δύναμις ἡβηδὸν ἑάλω  , τὸν αὐτὸν τρόπον καὶ ὁ σοφὸς ὅλου ἔθνους ἀξιώματι ἁμιλλᾶται τείχει πεφραγμένος ἀκαθαιρέτῳ , θεοσεβείᾳ 0 1 .
περὶ εὐγενείας Διὸ καὶ τοῖς ὑμνοῦσι τὴν εὐγένειαν ὡς μέγιστον ἀγαθὸν καὶ μεγάλων ἀγαθῶν αἴτιον οὐ μετρίως ἐπιτιμητέον , εἰ πρῶτον μὲν οἴονται τοὺς ἐκ παλαιοπλούτων καὶ παλαιενδόξων εὐγενεῖς , μη δὲ τῶν προγόνων , ἀφ  ὧν αὐχοῦσι γενέσθαι , διὰ τὰς ἀφθόνους περιουσίας εὐδαιμονησάντων , ἐπειδὴ τὸ πρὸς ἀλήθειαν ἀγαθὸν οὐδενὶ τῶν ἐκτός , ἀλλ οὐ δὲ τῶν περὶ σῶμα , μᾶλλον δὲ οὐ δὲ παντὶ μέρει ψυχῆς , ἀλλὰ μόνῳ τῷ ἡγεμονικῷ πέφυκεν ἐνδιαιτᾶσθαι 0 1 2 .
βουληθεὶς γὰρ ὁ θεὸς δι ἡμερότητα καὶ φιλανθρωπίαν καὶ παρ ἡμῖν τοῦθ ἱδρύσασθαι , νεὼν ἀξιοπρεπέστερον οὐχ εὗρεν ἐπὶ γῆς λογισμοῦ ·
κρείττων γὰρ ὢν μόνος ἀγαλματοφορεῖ τ ἀγαθόν , κ ἂν ἀπιστῶσί τινες τῶν ἢ μὴ γευσαμένων σοφίας ἢ χείλεσιν ἄκροις  ἄργυρος γὰρ καὶ χρυσὸς τιμαί τε καὶ ἀρχαὶ καὶ σώματος εὐεξία μετ εὐμορφίας ἐξαρκεῖν ἐοίκασι τοῖς ἐν ταῖς ἡγεμονίαις ἐπὶ χρειῶν τεταγμένοις πρὸς τὴν οἷα βασιλίδος ἀρετῆς ὑπηρεσίαν  * * * αὐγοειδέστατον φῶς μὴ ἰδόντες .
ἐπειδὴ τοίνυν ἡ εὐγένεια κεκαθαρμένης διανοίας καθαρσίοις τελείοις κλῆρος οἰκεῖος , χρὴ μόνους λέγειν εὐγενεῖς τοὺς σώφρονας καὶ δικαίους , κ ἂν τύχωσιν ἐξ οἰκοτρίβων ἢ ἀργυρωνήτων γεγονότες 0 ·
τοῖς δὲ ἐξ ἀγαθῶν πονηροῖς γεγονόσιν ἄβατον ἔστω τὸ εὐγενείας χωρίον .
ἄοικος γὰρ καὶ ἄπολις ὁ φαῦλος , ἐκ πατρίδος ἀρετῆς ἐληλαμένος , ἣ καὶ τῷ ὄντι σοφῶν ἀνδρῶν ἐστι πατρίς 0 ·
τούτῳ κατὰ τὸ ἀναγκαῖον ἕπεται δυσγένεια , κ ἂν εἰ πάππων ἢ προγόνων γένοιτο τοὺς βίους ἀνεπιλήπτων , ἀλλοτρίωσιν ἐπιτηδεύοντι καὶ πορρωτάτω τῆς εὐγενείας διαζευγνύντι ἑαυτὸν ἔν τε λόγοις καὶ ἔργοις .
ἀλλὰ γὰρ πρὸς τῷ μὴ πεφυκέναι τοὺς πονηροὺς εὐγενεῖς ἔτι καὶ πάντας αὐτοὺς ὁρῶ πολεμίους ἀσυμβάτους εὐγενείᾳ καθαιροῦντας τὸ προγονικὸν ἀξίωμα καὶ ὅσον ἐν τῷ γένει λαμπρὸν ἐξαμαυροῦντάς τε καὶ σβεννύντας 0 .
διό μοι δοκοῦσι φιλοστοργότατοι πατέρες ἀπορρήσεις χρηματίζειν καθ υἱῶν ἀποσχοινίζοντες αὐτοὺς τῆς οἰκίας καὶ συγγενείας , ὅταν τὴν ἐκ φύσεως ἐν τοῖς γεννήσασι περιττὴν καὶ ὑπερβάλλουσαν εὔνοιαν ἡ ἐν ἐκείνοις μοχθηρία κατακρατήσῃ .
τὸ δ ἀληθὲς τοῦ λόγου ῥᾴδιον καὶ ἀφ  ἑτέρων διαγνῶναι 0 .
τί τῷ τὰς ὄψεις πεπηρωμένῳ γένοιτ ἂν εἰς τὸ βλέπειν ὄφελος ὀξυωπία προγονική ;
ἢ πρὸς ἑρμηνείαν τῷ παρειμένῳ γλῶτταν τὸ γονεῖς ἢ πάππους γενέσθαι μεγαλοφώνους 0 ;
τί δ ὀνίνησι πρὸς εὐτονίαν τὸν ἐκ μακρᾶς καὶ φθινάδος νόσου κατεσκελετευμένον , ἐὰν οἱ τοῦ γένους ἀρχηγέται δι ἀθλητικὴν ῥώμην ἐν Ὀλυμπιονίκαις ἢ περιοδονίκαις γράφωνται ;
μένουσι γὰρ οὐδὲν ἧττον αἱ τοῦ σώματος κῆρες ἐν ὁμοίῳ βελτίωσιν οὐκ ἐνδεχόμεναι διὰ τὰς τῶν οἰκείων εὐπραγίας .
τὸν αὐτὸν δὴ τρόπον οὔ τε τοῖς ἀδίκοις δίκαιοι γονεῖς οὔ τε ἀκολάστοις σώφρονες οὔ τε συνόλως ἀγαθοὶ πονηροῖς ὄφελος 0 1 ·
οὐ δὲ γὰρ οἱ νόμοι τοῖς παρανομοῦσιν , ὧν εἰσιν αὐτοὶ κολασταί 0 ·
νόμοι δέ τινες ἄγραφοι καὶ οἱ βίοι τῶν ζηλωσάντων τὴν ἀρετήν 0 .
ὅθεν οἶμαι τὴν εὐγένειαν , εἰ θεὸς αὐτὴν εἰς ἀνθρωπόμορφον ἰδέαν ἐτύπωσε , στᾶσαν πρὸς τοὺς ἀφηνιαστὰς ἀπογόνους ταῦτα ἂν εἰπεῖν ·
„ τὸ συγγενὲς οὐχ αἵματι μετρεῖται μόνον , πρυτανευούσης ἀληθείας , ἀλλὰ πράξεων ὁμοιότητι καὶ θήρᾳ τῶν αὐτῶν .
ὑμεῖς δὲ τ ἀναντία ἐπετηδεύσατε , τὰ μὲν ἐμοὶ φίλα νομίσαντες ἐχθρά , τὰ δὲ δυσμενῆ φίλα 0 ·
παρ ἐμοὶ μὲν γὰρ αἰδὼς καὶ ἀλήθεια μετριοπάθειά τε καὶ ἀτυφία καὶ ἀκακία τίμια , παρ  ὑμῖν δὲ ἄτιμα 0 1 ·
κ ἀμοὶ μὲν ἐχθρὰ τὸ ἀναίσχυντον , τὸ ψεῦδος , ἡ ἀμετρία τῶν παθῶν , ὁ τῦφος , αἱ κακίαι , ὑμῖν δὲ οἰκειότατα 0 1 2 .
τί δὴ μελετήσαντες ἀλλοτρίωσιν τὴν δι ἔργων τὴν ἐν λόγῳ συγγένειαν εὐπρεπὲς ὄνομα ὑποδυόμενοι καθυποκρίνεσθε ;
παραγωγὰς γὰρ καὶ κεκομψευμένας ἀπάτας οὐκ ἀνέχομαι , διότι ῥᾴδιον μὲν καὶ τῷ τυχόντι εὐπροσώπους λόγους εὑρεῖν , ἤθη δ ὑπαλλάξασθαι πονηρὰ χρηστοῖς οὐ ῥᾴδιον 0 1 .
εἰς ἅπερ ἀφορῶσα καὶ νῦν ἐχθροὺς νομίζω καὶ αὖθις ἡγήσομαι τοὺς τὰ τῆς ἔχθρας ὑπεκκαύματα ζωπυρήσαντας καὶ μᾶλλον τῶν εἰς δυσγένειαν ὀνειδιζομένων ὑποβλέψομαι ·
τούτοις μὲν γὰρ ἀπολογία τὸ μηδὲν οἰκεῖον ἔχειν παράδειγμα κ αλοκἀγαθίας , ὑπόδικοι δ ὑμεῖς οἱ ἐκ μεγάλων φύντες οἴκων , οἷς αὔχημα καὶ κλέος τὰ λαμπρὰ γένη 0 1 ·
παριδρυμένων γὰρ καὶ τρόπον τινὰ συμπεφυκότων ἀρχετύπων ἀγαθῶν οὐδὲν ἀπομάξασθαι καλὸν διενοήθητε .
“ Ὅτι δὲ ἐν ἀρετῆς κτήσει τίθεται τὸ εὐγενὲς καὶ τὸν ἔχοντα ταύτην εὐγενῆ μόνον ὑπείληφεν , ἀλλ οὐχ ὅστις ἂν καλῶν καὶ ἀγαθῶν γένηται γονέων , δῆλον ἐκ πολλῶν 0 .
αὐτίκα τοὺς ἐκ τοῦ γηγενοῦς φύντας τίς οὐκ ἂν εὐπατρίδας εἴποι καὶ εὐπατριδῶν ἀρχηγέτας ;
οἳ γένος ἐξαίρετον ἔλαχον παρὰ τοὺς ἔπειτα , βλαστήσαντες ἐκ τῶν πρώτων νυμφίων ἀνδρός τε καὶ γυναικὸς τότε πρῶτον εἰς ὁμιλίαν κοινὴν ἐπὶ σπορᾷ τοῦ ὁμοίου συνελθόντων .
ἀλλ ὅμως δυοῖν γενομένων ὁ πρεσβύτερος ὑπέμεινε τὸν νεώτερον δολοφονῆσαι καὶ τὸ μέγιστον ἄγος , ἀδελφοκτονίαν , ἐργασάμενος πρῶτος αἵματι ἀνθρωπίνῳ τὴν γῆν ἐμίανε .
τί δὴ τοῦτον ὤνησεν ἡ εὐγένεια τὴν ἐν τῇ ψυχῇ δυσγένειαν ἐπιδειξάμενον ;
ἣν καὶ ὁ τῶν ἀνθρωπίνων πραγμάτων ἔφορος θεὸς ἰδὼν ἐστύγησε καὶ προβαλλόμενος ὥρισε τιμωρίας , οὐκ εὐθὺς ἀνελών , ὅπως ἀναισθήτως ἔχῃ συμφορῶν , ἀλλὰ μυρίους ἐπικρεμάσας τοὺς ἐν αἰσθήσει θανάτους λύπαις καὶ φόβοις ἐπαλλήλοις εἰς κακῶν ὀδυνηροτάτων ἀντίληψιν .
ἐγένετο δέ τις τῶν μετὰ ταῦτα σφόδρα δοκίμων ἀνὴρ ὁσιώτατος , οὗ τὴν εὐσέβειαν ἀνάγραπτον ἠξίωσεν εἶναι ἐν ἱεραῖς βίβλοις ὁ τοὺς νόμους διαταξάμενος ·
ὃς ἐν τῷ μεγάλῳ κατακλυσμῷ , τῶν πόλεων ἀφανιζομένων πανωλεθρίᾳ  καὶ γὰρ τῶν ὀρῶν τὰ ὑψηλότατα τῇ συναυξήσει καὶ ἐπιτάσει τῆς περὶ τὴν φορὰν πλημμύρας κατεπίνετο  , μόνος μετὰ τῶν οἰκείων διασῴζεται τῆς κ αλοκἀγαθίας ἆθλον ἀράμενος , οὗ μεῖζον οὐκ ἔστιν εὑρεῖν .
ἀλλὰ καὶ τούτῳ τριῶν γενομένων παίδων καὶ συναπολελαυκότων τῆς πατρῴας δωρεᾶς εἷς ἐτόλμησε τὸν αἴτιον τῆς σωτηρίας πατέρα κατακερτομεῖν γέλωτα καὶ χλεύην , εἴ τι παρεσφάλη μὴ καθ ἑκούσιον γνώμην , τιθέμενος καὶ τοῖς μὴ εἰδόσιν ἀπογυμνῶν ἃ κρύπτειν θέμις ἐπὶ τῇ τοῦ γεννήσαντος αἰσχύνῃ 0 .
τοιγαροῦν οὐκ ὤνατο τῆς λαμπρᾶς εὐγενείας ἐπάρατος γενόμενος καὶ τοῖς μετ  αὐτὸν ἀρχὴ κακοδαιμονίας ·
ὧν ἄξιον ἦν τυγχάνειν τὸν ἠμεληκότα γονέων τιμῆς .
ἀλλὰ τί τούτων μεμνῆσθαι προσῆκεν ἀφέμενον τοῦ πρώτου καὶ γηγενοῦς ;
ὃς ἕνεκα εὐγενείας οὐδενὶ θνητῷ σύγκριτος , χερσὶ μὲν θείαις εἰς ἀνδριάντα τὸν σωματοειδῆ τυπωθεὶς ἀκρότητι τέχνης πλαστικῆς , ψυχῆς δὲ ἀξιωθεὶς ἀπ οὐδενὸς ἔτι τῶν εἰς γένεσιν ἡκόντων , ἐμπνεύσαντος θεοῦ τῆς ἰδίας δυνάμεως ὅσον ἐδύνατο δέξασθαι θνητὴ φύσις , ἆρ  οὐχ ὑπερβολή τις εὐγενείας μηδεμιᾷ τῶν ἄλλων ὅσαι διωνομάσθησαν εἰς σύγκρισιν ἐλθεῖν δυναμένη 0 ;
τῶν μὲν γὰρ τὸ κλέος ἐκ προγόνων εὐτυχίας  ἄνθρωποι δὲ οἱ πρόγονοι , ζῷα ἐπίκηρα καὶ φθαρτά , καὶ αἱ τούτων ἀβέβαιοι καὶ ἐφήμεροι τὰ πολλὰ εὐπραγίαι  , τοῦ δὲ πατὴρ  μὲν  θνητὸς οὐδείς , ὁ δὲ ἀίδιος θεός 0 1 2 ·
οὗ τρόπον τινὰ γενόμενος εἰκὼν κατὰ τὸν ἡγεμόνα νοῦν ἐν ψυχῇ , δέον ἀκηλίδωτον τὴν εἰκόνα φυλάξαι καθ ὅσον οἷόν τε ἦν ἐπακολουθήσαντα ταῖς τοῦ γεννήσαντος ἀρεταῖς , προτεθέντων εἰς αἱρέσεις καὶ φυγὰς τῶν ἐναντίων , ἀγαθοῦ καὶ κακοῦ καὶ καλοῦ καὶ αἰσχροῦ καὶ ἀληθοῦς καὶ ψευδοῦς , τὰ μὲν ψευδῆ καὶ αἰσχρὰ καὶ κακὰ προθύμως εἵλετο , τῶν δὲ ἀγαθῶν καὶ καλῶν καὶ ἀληθῶν ἠλόγησεν ·
ἐφ οἷς εἰκότως θνητὸν ἀθανάτου βίον ἀνθυπηλλάξατο μακαριότητος καὶ εὐδαιμονίας σφαλεὶς καὶ ῥᾷστα μετέβαλεν εἰς ἐπίπονον καὶ κακοδαίμονα ζωήν .
ἀλλ οὗτοι μὲν ἔστωσαν κοινοὶ πᾶσιν ἀνθρώποις ὅροι τοῦ μὴ ἐπὶ μεγάλοις γένεσι σεμνύνεσθαι τοὺς κ αλοκἀγαθίας ἀμοιροῦντας ·
ἰουδαίοις δὲ καὶ ἕτεροι δίχα τῶν κοινῶν ἐξαίρετοι 0 .
τῶν γὰρ τοῦ γένους ἀρχηγετῶν εἰσιν οὓς αἱ τῶν προγόνων ἀρεταὶ συνόλως οὐδὲν ὤνησαν ἐπ  ἐπιλήπτοις καὶ ὑπαιτίοις πράξεσιν ἁλόντας , εἰ καὶ πρὸς ἑτέρου μηδενὸς ἐλεγχθέντας , ἀλλ οὖν ὑπὸ τοῦ συνειδότος , ὃ μόνον ἐξ ἁπάντων δικαστήριον τέχναις λόγων οὐ παράγεται .
πολύπαις ἦν ὁ πρῶτος ἐκ τριῶν παιδοποιησάμενος γυναικῶν , οὐ δι ἡδονῆς ἀπόλαυσιν , ἀλλὰ δι  ἐλπίδα τοῦ πληθῦναι τὸ γένος ·
ἀλλ ἐκ πολλῶν εἷς μόνος ἀπεδείχθη κληρονόμος τῶν πατρῴων ἀγαθῶν , οἱ δ ἄλλοι πάντες γνώμης ὑγιοῦς σφαλέντες καὶ μηδὲν τῶν τοῦ γεννήσαντος ἀπομαξάμενοι διῳκίσθησαν ἀλλοτριωθέντες τῆς ἀοιδίμου εὐγενείας .
πάλιν ἐκ τοῦ δοκιμασθέντος κληρονόμου δύο δίδυμοι γεννῶνται μηδὲν  ὅτι μὴ χεῖρας καὶ ταύτας ἕνεκά τινος οἰκονομίας  ὅμοιον ἐπιφερόμενοι , μή τε τοῖς σώμασι μή τε ταῖς γνώμαις 0 ·
ὁ μὲν γὰρ νεώτερος καταπειθὴς ἀμφοτέροις τοῖς γονεῦσιν ἦν καὶ οὕτως εὐάρεστος , ὡς καὶ θεοῦ τυχεῖν ἐπαινέτου , ὁ δὲ μείζων ἀπειθής ,  ἐκ  τῶν γαστρὸς καὶ τῶν μετὰ γαστέρα ἡδονῶν ἀκρατῶς ἔχων , ὑφ ὧν ἀνεπείσθη καὶ πρεσβείων ἐξίστασθαι τῷ μετ αὐτὸν καὶ μετανοεῖν εὐθὺς ἐφ οἷς ἐξέστη καὶ φονᾶν κατὰ τοῦ ἀδελφοῦ καὶ μηδὲν ἕτερον ἢ δι ὧν λυπήσει τοὺς γονεῖς πραγματεύεσθαι 0 .